Yiwen n wass ageldun yebɣa ad iruḥ ɣer temdint akken ad izux s yiman-is, asmi yelḥeq ar din yefka-asen-d snat n temseɛraq iḥettem fell-asen akken ur znuzen ur ttaɣen alma ufan-d tiririt, imi yezra ulac win izemren ad t-id-yaf, dɣa yefka-asen ttiɛad ddurt i d-iteddun. Netta yuɣal ma d nutni wehmen. Gar-asen yella yiwen n umɣar d aɛessas n ssuq d azeɛwali yettidir akked tameṭṭut-is d snat n yessi-s tameqqrant yefk-as Rebbi ccbaḥa, maca d tabuhalt ma d tis snat d tucmit n ṣṣifa maca teḥrec mačči d kra. Yerǧǧa-ten armi ffɣen akk seg ssuq isekker-it, iruḥ ɣer uxxam-is, maca iban-d lxiq ɣef wudem-is. Yelli-s tucmit tfaq-as testeqsa-t, dɣa yulesas-d acu yeḍran yid-s, tekker taqcict-nni tessefra-as-d timseɛraq-nni.